ट्रक और कार के भयानक एक्सीडेंट की ये तस्वीर है दिल्ली के आउटर रिंग रोड के मधुबन चौक के पास की, जिसे देखकर किसी की भी रूह कांप जाए । तस्वीरों को देखकर साफ अंदाज लगाया जा सकता है कि एक्सीडेंट कितना जबरदस्त रहा होगा। आपको बता दें कि मुकरबा चौक की तरफ से पीरागढ़ी की ओर जा रहे एक ट्रक में तेज़ रफ़्तार सैन्ट्रो कार पिछले से अंदर की तरफ घुस गई गयी जिसमें 1 महिला और 1 पुरुष चालक सवार थे जोकि इस एक्सीडेंट में गंभीर रूप से घायल हुए हैं। चश्मदीद के अनुसार एक्सीडेंट रोहिणी कोर्ट के सामने की तरफ हुआ था और ट्रक, कार को करीब 1 किलोमीटर तक घसीटता हुआ पीतम पूरा की शिवा मार्किट तक ले आया जहां किसी दूसरे गाड़ी वाले के बताने पर ट्रक ड्राइवर को पता चला के कोई कार इसके ट्रक में पिछले फँसी हुई है । तब जाकर किस ने पुलिस को सूचना दी और मोके पर पहुँची पुलिस व दमकल ने करीब एक घंटे के रेस्क्यू के बाद कार को कटर से काट कर घायलों को निकाला और पीतमपुरा के महावीर अस्पताल में भर्ती कराया। कार सवार दोनों ही घायल रोहिणी के रहने वाले हैं जबकि ट्रक ड्राइवर पंजाब से ट्रक में माल लेकर दिल्ली आ रहा था । कार इतनी बुरी तरह से क्षतिग्रस्त हो गयी कि उसके परखच्चे उड़ गए और देखने पर भी अंदाज़ नही लगाया जा सकता है कि ये कौन सी कार है ।